марката, в съответствие с член 28, параграф 2 от Регламент (ЕО) No 207/2009. Този списък може да бъде подбран, изцяло или отчасти, от база данни с приемливи условия, предоставена от Службата;
 г)изображение на марката в съответствие с член 3 от настоящия регламент;
 д)ако заявителят е назначил представител — името и служебния адрес на представителя или идентификационния номер в съответствие с буква б); ако представителят има повече от един служебни адреси или ако заявителят е посочил два или повече представители, имащи различни служебни адреси, като адрес за кореспонденция се приема единствено адресът, поставен на първо място, освен ако в заявката е посочено кой от тези адреси да се използва като адрес за кореспонденция;
 е)ако се претендира приоритет на предишна заявка съгласно член 30 от Регламент (EО) No 207/2009 — съответна декларация, в която се упоменава датата, на която е направена тази заявка, и държавата, в която или за която тя е подадена;
 ж)ако се претендира изложбен приоритет съгласно член 33 от Регламент (EО) No 207/2009 — съответна декларация, в която се упоменава наименованието на изложбата и датата на първото представяне на стоките или услугите;
 з)ако при подаването на заявката се претендира предходност съгласно член 34, параграф 1 от Регламент (EО) No 207/2009 на една или повече по-ранни марки, регистрирани в държава членка, включително на марка, регистрирана в страните от Бенелюкс или регистрирана по силата на международни договорености, валидни в дадена държава членка — съответна декларация, в която се посочват държавата членка или държавите членки, в които или за които е регистрирана по-ранната марка; датата, от която съответната регистрация е в сила; номерът на съответната регистрация, както и стоките или услугите, за които е регистрирана марката. Такава декларация може да бъде подадена и в срока, посочен в член 34, параграф 1а от Регламент (ЕО) No 207/2009;
 и)когато е приложимо, декларация, че заявката е за регистрация на колективна марка на ЕС съгласно член 66 от Регламент (ЕО) No 207/2009 или за регистрация на сертификатна марка на ЕС съгласно член 74а от Регламент (ЕО) No 207/2009;
 й)посочване на езика, на който е била подадена заявката, и на втория език съгласно член 119, параграф 3 от Регламент (ЕО) No 207/2009;
 к)подпис на заявителя или на негов представител в съответствие с член 63, параграф 1 от Делегиран регламент (ЕС).../... на Комисията
 6
 ;
 л)когато е приложимо, искането за съставяне на доклада с резултатите от търсенето, посочен в член 38, параграф 1 или 2 от Регламент (ЕО) No 207/2009.
 2.Заявката може да включва претенция, че в резултат на използването му знакът е придобил отличителен характер по смисъла на член 7, параграф 3 от Регламент (ЕО) No 207/2009, както и посочване дали тази претенция е считана за основна или субсидиарна. Такава претенция може да бъде предявена и в срока, посочен в член 37, параграф 3, второ изречение от Регламент (ЕО) No 207/2009.
 3.Заявката за колективна марка на ЕС или сертификатна марка на ЕС може да включва правила за използването ѝ. Когато тези правила не са включени в заявката, те се представят в срока, посочен в член 67, параграф